TSHIMOLOHO 10 SSO89SO - Ena ke meloko ya bara ba Nowe, - Bible Search
TSHIMOLOHO 9 TSHIMOLOHO 11
Leloko la Sema le Kama le Jafeta
(1 Dik. 1:5-23)
1Ena ke meloko ya bara ba Nowe, e leng Sema le Kama le Jafeta. Kamora morallo wa metsi ba ne ba tswale bara.
2Bana ke bara ba Jafeta: Gomere, le Magogo, le Madai, le Jafane, le Tubale, le Mesheke, le Tirase. 3Bana ke bara ba Gomere: Ashekenase, le Rifate, le Togarema. 4Bana ke bara ba Jafane: Elisha, le Tarashishe, le Kitime, le Dodanime. 5Ke bona ba ileng ba abelwa dinaha tsa dihlekehleke, ka ho ya ka maleme a bona, le ka ho ya ka malapa abo bona, le ka ho ya ka merabe ya bona.
6Bana ke bara ba Kama: Kushe, le Miseraime,+ le Pute, le Kanana. 7Bana ke bara ba Kushe: Seba, le Hafila, le Sabeta, le Rama, le Sabeteka, mme bara ba Rama ke Sheba le Dedane. 8Kushe a tswala Nimerode; Nimerode ya eba senatla se seholo lefatsheng. 9Mahlong a Modimo e ne e le setsomi se matla, mme ke ka baka lena ho yeng ho thwe: “Jwaloka Nimerode, setsomi se matla mahlong a Modimo.” 10Puso ya hae e qalehile Babele,+ le Ereke, le Akade, le Kalene, naheng ya Shinare. 11A tloha naheng eo, a ya Asure; a haha Ninife le Rehobote-Ire, le Kalaha, 12le Resene, pakeng tsa Ninife le Kalaha, e leng wona motse o moholo.
13Miseraime a tswala Balode, le Baaname, le Balebahe, le Banafetuhe, 14le Bapatarusi, le Bakasalohe, ba tswetseng Bafilesita, le Bakafatore.
15Kanana a itsibola ka Sidone, ya tla ba Hete, 16le Bajebuse, le Baamore, le Bagirigashe, 17le Bahife, le Baareki, le Basine, 18le Baarefade, le Basemare, le Bahamate. Kamora mona malapa a Bakanana a namela hohle. 19Moedi wa Bakanana o ne o tloha Sidone, ho ya fihla Gerare, le ho ya fihla Gasa, le ho ya Sodoma, le Gomora, le Adema, le Seboime, ho ya fihla Lasha.
20Bana ke bara ba Kama, ka ho ya ka malapa abo bona, le ka ho ya ka maleme a bona, le ka ho ya ka dinaha tsa bona, le ka ho ya ka merabe ya bona.
21Sema, ntata bana bohle ba Ebere, moholwane wa Jafeta, le yena a tswallwa bana. 22Bara ba Sema ke Elame, le Asure, e Arepakeshade, le Lode, le Arame. 23Bara ba Arame ke Use, le Hule, le Getere, le Masha. 24Arepakeshade a tswala Shela, mme Shela a tswala Ebere. 25Ebere a tswala bara ba babedi. Lebitso la e mong e ne e le Pelege, hobane baahi ba lefatshe ba ne ba arohane mehleng ya hae; moena hae e ne e le Jokotane. 26Jokotane a tswala Alamodade, le Shelefe, le Hasere-Mafete, le Jerahe, 27le Hadorame, le Usale, le Dikela, 28le Obale, le Abimaele, le Sheba, 29le Ofire, le Hafila, le Jobabe. Bana bohle ke bara ba Jokotane. 30Ba ne ba ahile Mesha, ho ya fihla Sefare, dithabeng tse ka botjhabela.
31Bana ke bara ba Sema, ka ho ya ka malapa abo bona, le ka ho ya ka maleme a bona, le ka ho ya ka dinaha tsa bona, le ka ho ya ka merabe ya bona.
32Ana ke wona malapa a bara ba Nowe, ho ya ka meloko ya bona, le ka merabe ya bona. Ditjhaba tse tswang ho bona di ile tsa arohana lefatsheng kamora morallo wa metsi.